|  |  |  |  |
| --- | --- | --- | --- |
| МЭР  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  МЭРЫ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 2 | | **КАРАР**  20-нче гыйнвар 2020 ел | |

Түбән Кама шәһәренең Җирдән файдалану һәм төзелеш кагыйдәләренә үзгәрешләр кертү проекты буенча гавами тыңлаулар билгеләү турында

Җир кишәрлекләре хокук ияләренең уңайлы яшәеш шартлары, хокуклары һәм законлы мәнфәгатьләре буенча кеше хокукларын үтәү максатларында, 2004 елның 29 декабрендәге 190-ФЗ номерлы Россия Федерациясе Шәһәр төзелеше кодексының 33 һәм 5.1 статьялары, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28 статьясы нигезендә, Түбән Кама шәһәр Советының 2006 елның 13 октябрендәге 24 номерлы «Татарстан Республикасы Түбән Кама шәһәре муниципаль берәмлегендә гавами тыңлаулар оештыру һәм үткәрү тәртибе турында» карары белән карар бирәм:

1. 16:30:010811 кварталында «Теплоэнергострой» коммерциячел булмаган бакчачылык ширкәте җир кишәрлекләре өчен СН-5 махсус билгеләнештәге яшелләндерүнең территориаль зонасын Ж-5 бакчачылык һәм дача участоклары зонасына үзгәртү буенча Түбән Кама шәһәренең Җирдән файдалану һәм төзелеш кагыйдәләренә үзгәрешләр кертү проекты буенча гавами тыңлаулар билгеләргә (1-нче кушымта).

2. Гавами тыңлаулар үткәрү буенча комиссия составын расларга (2-нче кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны: Түбән Кама шәһәре, Мәктәп бульвары, 2А йорт, 2 кат холы адресы буенча Түбән Кама муниципаль районы күпфункцияле үзәге (алга таба – КФҮ);

3.3. проект экспозициясен үткәрү сроклары – 2020 елның 23 гыйнварыннан гавами тыңлаулар үткәрү датасына кадәр;

3.4. проект экспозициясендә булырга мөмкин булган көннәр һәм сәгатьләр – Түбән Кама муниципаль районының КФҮ эш режимы буенча (дүшәмбе, чәршәмбе, пәнҗешәмбе, шимбә: 08:00 дән 18:00 сәгатькә кадәр, сишәмбе: 08:00 дән 20:00 сәгатькә кадәр, җомга: 07:00 дән 17:00 сәгатькә, якшәмбе: 08:00 дән 17:00 сәгатькә кадәр).

3.5. гавами тыңлаулар үткәрү вакыты – 2020 елның 3 марты 14:00 сәг.;

3.6. үткәрү урыны – Түбән Кама шәһәре, Мәктәп бульвары, 2А йорт, утырышлар залы адресы буенча Түбән Кама муниципаль районының КФҮе;

3.7. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12-нче кисәге нигезендә идентификация узган гавами тыңлауларда катнашучылардан гавами тыңлауларда катнашучылар җыелышын үткәрү барышында язма һәм телдән, Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә Түбән Кама муниципаль районының авыл җирлегенең рәсми сайтында, гаммәви мәгълүмат чараларының матбугат басмаларында әлеге карарны һәм гавами тыңлаулар нәтиҗәләре буенча бәяләмәне бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. гавами тыңлаулар үткәрү турында хәбәрне, проект һәм мәгълүмати материалларны ТР Түбән Кама муниципаль районы КФҮнең мәгълүмати стендында урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә гавами тыңлауларны әзерләргә һәм үткәрергә;

5.4. гавами тыңлаулар нәтиҗәләре буенча йомгакны Түбән Кама муниципаль районының рәсми сайтында, гаммәви мәгълүмат чараларының матбугат басмаларында һәм Түбән Кама муниципаль районы КФҮнең мәгълүмати щитларында урнаштырырга.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

А.Р. Метшин


Татарстан Республикасы

Түбән Кама шәһәре Мэрының

2020 елның 20-нче гыйнвар

2-нче номерлы карарына

1-нче кушымта



Татарстан Республикасы

Түбән Кама шәһәре Мэрының

2020 елның 20-нче гыйнвар

2-нче номерлы карарына

2 -нче кушымта

Түбән Кама шәһәренең Җирдән файдалану һәм төзелеш кагыйдәләренә үзгәрешләр кертү проекты буенча гавами тыңлаулар үткәрү буенча

комиссия составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитеты-ның Түбән Кама муниципаль районы Төзелеш һәм архитектура идарәсе башлыгы. |
| Комиссия әгъзалары: | | |
| Ханов Ф.Г. | - | Татарстан Республикасы Түбән Кама муниципаль районы Башлыгы киңәшчесе; |
| Наполов А.С. | - | Түбән Кама шәһәре башкарма комитеты җитәкчесе урынбасары; |
| Сираҗетдинов Э.Р. | - | Татарстан Республикасы Түбән Кама муниципаль районы архитекторы; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Мостафин Р.Р. | - | Татарстан Республикасы Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы урынбасары. |